CELEX: E2017P0017
Language: sl
Date: 2017-12-21 00:00:00
Title: Tožba Nadzornega organa Efte proti Islandiji, vložena 21. decembra 2017 (Zadeva E-17/17)

22.2.2018   
            
            
               SL
            
            
               Uradni list Evropske unije
            
            
               C 67/16
            
         Tožba Nadzornega organa Efte proti Islandiji, vložena 21. decembra 2017
   (Zadeva E-17/17)
   (2018/C 67/16)
   Nadzorni organ Efte, ki ga zastopajo Carsten Zatschler, Catherine Howdle in Ingibjörg Ólöf Vilhjálmsdóttir, zastopniki Nadzornega organa Efte, 35 Rue Belliard, 1040 Bruselj, Belgija, je 21. decembra 2017 pri Sodišču Efte vložil tožbo proti Islandiji.
   Nadzorni organ Efte Sodišču Efte predlaga, naj:
   
               1.
            
            
               ugotovi, da Islandija s tem, ko ni sprejela potrebnih ukrepov, da bi akt iz točke 8 Priloge V k Sporazumu o Evropskem gospodarskem prostoru (Direktiva 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev), kakor je bil navedenemu Sporazumu prilagojen s Protokolom št. 1, vključila v svoj notranji pravni red, vsekakor pa s tem, ko Nadzornega organa Efte ni obvestila o ukrepih, ki jih je sprejela za prenos akta, ni izpolnila svojih obveznosti iz tega akta in člena 7 Sporazuma EGP.
            
         
               2.
            
            
               Islandiji naloži plačilo stroškov postopka.
            
         Pravna podlaga in dejansko stanje ter navedeni tožbeni razlogi:
   
               —
            
            
               Nadzorni organ Efte je 18. januarja 2017 izdal obrazloženo mnenje, v katerem je zatrjeval, da Islandija s tem, ko ni sprejela ukrepov, da bi zagotovila prenos akta iz točke 8 Priloge V k Sporazumu o Evropskem gospodarskem prostoru (Direktiva 2014/54/EU Evropskega parlamenta in Sveta z dne 16. aprila 2014 o ukrepih za lažje uresničevanje pravic, podeljenih delavcem v okviru prostega gibanja delavcev), in/ali s tem, ko Nadzornega organa Efte ni obvestila o takih ukrepih, ni izpolnila svojih obveznosti iz tega akta in člena 7 Sporazuma. V skladu z drugim odstavkom člena 31 Sporazuma o Nadzornem organu in Sodišču je Nadzorni organ Efte od Islandije zahteval, naj sprejme potrebne ukrepe za uskladitev z obrazloženim mnenjem, in sicer v dveh mesecih od uradnega obvestila, tj. najpozneje do 18. marca 2017.
            
         
               —
            
            
               Islandska vlada je na obrazloženo mnenje Nadzornega organa Efte odgovorila 13. februarja 2017. V svojem odgovoru se je islandska vlada sklicevala na odgovor, ki ga je podala na uradni opomin, in navedla, da je nameravala zakon o prenosu akta v islandsko zakonodajo parlamentu predložiti pred 1. aprilom 2017.
            
         
               —
            
            
               Nadzorni organ Efte ni prejel nobenih nadaljnjih informacij o prenosu, dokler ni prejel obrazca 1 z dne 30. novembra 2017. V obrazcu 1 je islandska vlada navedla, da je bil akt v celoti prenesen v islandsko zakonodajo. Čeprav islandska vlada ni navedla datuma prenosa, je k obrazcu 1 priložila izvod dokumenta, za katerega je navedla, da vsebuje ukrep o prenosu z dne 30. oktobra 2014, in sicer islandski zakon št. 105/2014 o pravici do proste zaposlitve in prebivanja v Evropskem gospodarskem prostoru (zakon št. 105/2014).
            
         
               —
            
            
               Z elektronsko pošto z dne 4. decembra 2017 je Nadzorni organ Efte islandsko ministrstvo za socialne zadeve zaprosil za pojasnilo, ali je glede na odgovor na uradni opomin in obrazloženo mnenje uradno obvestilo pomotoma vsebovalo zakon št. 105/2014 kot akt za prenos. Ministrstvo je v svojem odgovoru po elektronski pošti z dne 7. decembra 2017 navedlo, da po njegovem mnenju zakon št. 105/2014 v celoti prenaša direktivo, kot pojasnilo prejšnjih odgovorov pa navedlo, da „bi bilo bolj jasno, če bi [zakon št. 105/2014] vseboval posebno klavzulo, ki bi določala, da ta zakon prenaša direktivo“, kar naj bi bilo dodano s predlaganim zakonom aprila 2017.
            
         
               —
            
            
               Nadzorni organ Efte se je 19. decembra 2017, po oceni tega, ali bi lahko šteli, da priglašeni ukrepi prenašajo akt, odločil, da zadevo preda Sodišču Efte v skladu z drugim odstavkom člena 31 Sporazuma o nadzornem organu in Sodišču.